དེ་རིང་གི་ཚོགས་འདུ་འདི་བརྒྱུད་ནས་གཞིས་བཞུགས་བོད་ནང་གི་མདོ་སྨད་རྒྱ་ཆེ་མང་ཚོགས་ལ་འཚམས་འདྲི་བཀྲ་ཤིས་བདེ་ལེགས་ཞུ་རྒྱུ་ཡིན།ྋརྒྱལ་བ་རིན་པོ་ཆེས།ཡོངས་རྫོགས་བོད་ལྗོངས་རང་དབང་གཙང་མའི་དཔལ།།ཞེས་གསུངས་པ་ལྟར་བོད་ཆོལ་ཁ་གསུམ་ཁ་བྲལ་དུ་འགྲོ་མ་དགོས་པར་བོད་ལྗོངས་ཡོངས་རྫོགས་རང་དབང་གཙང་མའི་གནས་བབ་ཅིག་གི་ཐོག་འཐབ་རྩོད་གནང་བཞིན་པ་ལྟར།བོད་ནང་དུ་བཞུགས་པའི་ཆོལ་གསུམ་བོད་མི་ཡོངས་རྫོགས་ཀྱིས་རང་དབང་དང་བདེ་སྐྱིད་ཡོང་བའི་ཆེད་དུ་སྐུ་ལས་ཚད་མེད་བསྐྱོན་གྱི་ཡོད།བོད་མི་ཡོངས་རྫོགས་ཀྱིས་བོད་སྤྱི་པའི་དོན་དུ་འགན་ཁུར་ནས་ྋརྒྱལ་བ་རིན་པོ་ཆེ་ཐུགས་བདེ་པོ་ཡོང་བ་དང་ྋརྒྱལ་བ་རིན་པོ་ཆེའི་ཐུགས་བསྐྱེད་ཀྱི་དམ་བཅའ་བརྟན་དུ་གཏོང་བའི་དོན་དུ་འབད་བརྩོན་གནང་དང་གནང་བཞིན་པ་རེད།